**KULUTTAJANSUOJAVIRANOMAISTEN TOIMIVALTUUDET-TYÖRYHMÄ**

**Asettaminen** Oikeusministeriö on päättänyt asettaa työryhmän selvittämään tarvetta kehittää kuluttajansuojalainsäädäntöä valvovien viranomaisten toimivaltuuksia lainsäädännön tehokkaan noudattamisen varmistamiseksi.

**Toimikausi** X.6.­- 31.12.2014

**Tausta** Kuluttaja-asiamies valvoo kuluttajansuojalain (38/1978) ja usean muun kuluttajia suojaavan lain noudattamista. Kuluttaja-asiamiehen toimivaltuuksia koskevat keskeiset säännökset ovat kuluttajansuojalain 2 ja 3 luvussa sekä Kilpailu- ja kuluttajavirastosta annetussa laissa (661/2012). Lisäksi aluehallintovirastoilla on valvontatehtäviä liittyen hinnan ilmoittamiseen markkinoinnissa sekä kuluttajansuojalain 7 luvun kuluttajaluottosäännösten noudattamiseen.

Kuluttajaviranomaisten valvontatyön edellytyksiin on kiinnitetty huomiota sekä valtion tilintarkastajien kertomuksissa että Kuluttajaviraston (nykyisen Kilpailu- ja kuluttajaviraston) oikeudellisen toiminnan arvioinnissa. Näissä arvioinneissa on pidetty aiheellisena kehittää kuluttajaviranomaisten käytettävissä olevaa keinovalikoimaa puuttua erityisesti epäasiallisiin markkinointikampanjoihin ja muihin sellaisiin yritysten toimiin, joista ilmenee piittaamaton suhtautuminen kuluttajansuojasäännöksiin.

Valtioneuvoston kuluttajapoliittisessa ohjelmassa vuosille 2012–2015 päätettiinkin, että on syytä selvittää kuluttajaviranomaisten keinovalikoiman tarkoituksenmukaisuus ja riittävyys.

**Tavoitteet** Tavoitteena on varmistaa, että kuluttajansuojalainsäädäntöä noudatetaan tehokkaasti. Näin voidaan sekä edesauttaa kuluttajien oikeuksiin pääsyä että turvata tasapuoliset kilpailuedellytykset markkinoilla.

**Tehtävä** Työryhmän tehtävänä on selvittää kuluttaja-asiamiehen nykyisen keinovalikoiman toimivuus ja mahdolliset uudistamistarpeet sekä laatia tarpeellisiksi harkitsemansa ehdotukset kuluttaja-asiamiehen toimivaltuuksien muuttamiseksi.

Lisäksi työryhmän on arvioitava, onko aluehallintoviranomaisten toimintamahdollisuuksia aiheellista kehittää sellaisissa tapauksissa, joissa lain soveltamiskäytäntö on vakiintunut.

**Organisointi** Puheenjohtaja

 Lainsäädäntöneuvos Katri Kummoinen, oikeusministeriö

 Jäsenet

 X.X, työ- ja elinkeinoministeriö

 X.X, Kilpailu- ja kuluttajavirasto/kuluttaja-asiamies

X.X, Etelä-Suomen aluehallintovirasto

 X.X, Elinkeinoelämän keskusliitto

 X.X, Kuluttajaliitto – Konsumentförbundet ry

 X.X, Suomen Yrittäjät

 Sihteeri

 Erityisasiantuntija Paula Hannula, oikeusministeriö

Työryhmä voi työnsä aikana kuulla asiantuntijoita. Työryhmän on myös oltava tarkoituksenmukaisella tavalla yhteydessä muiden Pohjoismaiden kuluttaja-asiamiehiin.

**Kustannukset** Työryhmän menot maksetaan momentilta 25.01.011.

 Oikeusministeri Anna-Maja Henriksson

 Kansliapäällikkö Tiina Astola

JAKELU työryhmän puheenjohtaja, jäsenet ja sihteeri

TIEDOKSI Oikeusministeriö:

 kansliapäällikkö Astola

 viestintäjohtaja Kauppinen

 lainvalmisteluosasto

 hankerekisteri

 Työ- ja elinkeinoministeriö

 Kilpailu- ja kuluttajavirasto/kuluttaja-asiamies

 Etelä-Suomen aluehallintovirasto

 Elinkeinoelämän keskusliitto

 Kuluttajaliitto – Konsumentförbundet ry

 Suomen Yrittäjät